laion/Wikipedia-Exotic huggingface dataset:
עמוס בידרמן

עמוס בידרמן (נולד ב-29 באפריל 1952) הוא אמן, קריקטוריסט ומאייר ישראלי. נולד וגדל בקיבוץ כפר גליקסון לאירמה ואסקר, אשר עלו ארצה מהונגריה. לאחר שירותו הצבאי סיים בידרמן לימודי עיצוב גרפי בבית הספר לאמנות "בצלאל". אייר בעיתונים "העיר", "כל העיר", "חדשות" ו"הארץ", שבו הוא מאייר קריקטורה יומית מאז 1999. ב-2015 פרסם טור אישי ב"הארץ". הציג תערוכת יחיד והשתתף במגוון תערוכות בישראל ובחו"ל. זכה בפרס מטעם האו"ם וב-2002 היה לזוכה הראשון בפרס דוש לקריקטורה הניתן מטעם עיריית תל אביב-יפו. אייר את הספרים "גיורא" של מיכל אהרוני, "שטנה" של קובי ניב ואת הספר "סיפורה של הפוליטיקה הישראלית" של עמית סגל. מלבד איוריו המפורסמים הוא גם מצייר בצבעי אקריליק בסטודיו הביתי שלו. נושאים של טבע, אורבניות ונוף. נשוי לסנדרה, מעצבת ויוצרת ישראלית ואב לשניים. מתגורר בתל אביב. בנו הוא אמן החושים ערן בידרמן שזכה בתוכנית מי יפיל את המאסטר. מדיה וקבצים בנושא עמוס בידרמן בוויקישיתוף עמוס בידרמן, ברשת החברתית אקס (טוויטר) עמוס בידרמן ברשת החברתית אקס (טוויטר) מידע על בידרמן, עמוס, 1952- בקטלוג הספרייה הלאומית ערן וולקובסקי, עמוס בידרמן, עמוס בידרמן וערן וולקובסקי מציגים קריקטורות שנפסלו, באתר הארץ, 20 באפריל 2010 בידרמן: עדיין לא ראיתי מם שהצחיק אותי, באתר הארץ, 5 באוגוסט 2013 עמוס בידרמן, טור אישי | עמוס בידרמן, מאייר "הארץ": אני מפחד מהאסלאם הקיצוני, באתר הארץ, 8 בינואר 2015 "תעשיית הדת – מסחטת כספים": הריאיון החריף של עמוס בידרמן, באתר כאן, 25 בנובמבר 2018 גאולה אבן-סער - "שיחה אישית" (פרק 10) עם עמוס בידרמן, כאן 11, 17 ביוני 2019 פרס סוקולוב לעיתונאים ענת טל-שיר, צדוק יחזקאלי, רזי ברקאי ועודד שחר, באתר הארץ, 24 ביולי 2002 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
היחידה להנצחת החייל

היחידה להנצחת החייל היא מדור במשרד הביטחון, אחראית על הנצחת זכרם של חללי מערכות ישראל. היחידה הוקמה בינואר 1949. מאוחר יותר עוגנה פעילותה בחוק בתי קברות צבאיים, תש"י-1950. חוק זה קובע את זכאותו של חייל שנפטר להיקבר בבית קברות צבאי, אלא אם כן בחר קרובו להביאו לקבורה בבית קברות אזרחי. היחידה הוקמה כגוף ממלכתי שאחראי על הנצחת זכרם של חללי המלחמה, טיפול בקבריהם והנחלת מורשתם לדורות הבאים מתוך הבנה שצה"ל עצמו אינו יכול להקדיש משאבים למשימות האלה. בספטמבר 1948, הוקמה ועדה שעסקה בהקמה ובתחזוקה של בתי קברות צבאיים ובפיקוח על קבורת חללי מלחמת העצמאות ברחבי הארץ. לראש הוועדה מונה אז ד"ר זאב אשכולי, שהיה סופר וחוקר ששירת במלחמת העולם השנייה כרב צבאי ביחידות העבריות של הצבא הבריטי. בראשותו של אשכולי, הוחלט על הקמת המדור להנצחה כיחידה מנהלתית של משרד הביטחון. אשכולי הוביל את הבסיס הרעיוני וקווי הפעולה של הגוף החדש. לאחר מינויו לתפקיד נפטר זאב אשכולי ותחתיו מונה בינואר 1949 יוסף דקל, מוותיקי ארגון ה"ההגנה", ל"ראש המדור להנצחת החייל העברי במלחמת השחרור". מאוחר יותר שונה שמו של המדור ל"יחידה להנצחת החייל". היחידה פועלת כמדור במשרד הביטחון וכפופה למנכ"ל המשרד. ליחידה תקציב מיוחד משלה, והיא מקיימת קשר ישיר עם ראשי צה"ל. היא כוללת שני אגפים עיקריים: אגף משפחות והנצחה ואגף השיקום. מטה היחידה נמצא ברחוב דרך יעקב דורי שבקריית אונו. היחידה ממונה על ההקמה, התחזוקה והטיפול בבתי הקברות הצבאיים, בחלקות הצבאיות ובקברים יחידים המצויים בבתי-הקברות האזרחיים. בנוסף, היחידה מסייעת בפעולות הנצחה שונות של הנופלים, בעריכה ובהוצאה לאור של ספרי הנצחה ממלכתיים, וכן בעריכת טקסים ממלכתיים: טקס יום הזיכרון לחללי מערכות ישראל, טקס ז' באדר לזכר חללים שמקום קבורתם לא נודע ואזכרות. היחידה גם שוקדת על מפעלים ספרותיים ואחרים הקשורים להנצחת זכרם של הנופלים: ספרי "יזכור" - איסוף, ריכוז ופרסום ביוגרפיות של הנופלים ושמירת כל החומר הביוגרפי על הנופלים המגיע מהמשפחות השכולות. הכנת חומר לימי זיכרון והעמדתו לרשות בתי ספר, תנועות נוער, רשויות מקומיות, מוסדות וארגונים אחרים וכלל הציבור בישראל ומחוצה לה. פיתוח וטיפוח ספרייה המרכזת אוסף של ספרי זיכרון, ייעוץ ועזרה למשפחות ולגופים ציבוריים בנושאי הנצחה וסיוע בהדרכה ובמימון. כמו כן, מקיימת היחידה קשר עם עובדי שיקום באגף השיקום באיתור דרכי הנצחה שיעזרו למשפחות בעת אבלן. למשל, היחידה מסייעת למשפחות בהנצחה פרטית, כגון הוצאת ספרים וחוברות לזכר הנופלים, פינות זיכרון, ספרי תורה, תשמישי קדושה ומלגות ובהשתתפות במענק להנצחה קבוצתית. אתר האינטרנט הרשמי של היחידה להנצחת החייל דף היחידה באתר משרד הביטחון אתר יזכור נזכור את כולם, באתר www.izkor.gov.il (באנגלית) היחידה להנצחת החייל באגף השיקום, באתר www.brothers.org.il Liav Alaluf- liav, יד לבנים, באתר www.yadlabanim.org.il היחידה להנצחת החייל באגף השיקום, באתר www.brothers.org.il
OWASP ZAP

ZAP (ראשי תיבות של: "Zed Attack Proxy") הוא כלי גרפי לבדיקות אבטחה של יישומי אינטרנט. הכלי מבוסס קוד פתוח, נכתב בשפת Java ופותח על ידי קהילת OWASP. הכלי מתורגם ל-25 שפות, זמין להורדה במערכות הפעלה: Linux, Windows, Mac OSX ונחשב לפרויקט הדגל של חברת OWASP. הכלי פותח על מנת לספק מענה ראוי לכלי מקיף שנועד לבדיקות אבטחה של יישומי אינטרנט. הכלי מכיל מגוון הרחבות ואפשרויות קבועות כגון: שרת פרוקסי (Intercepting Proxy Server), סורק (Automated/Passive Scanner), עכביש (Spider) ומנבא עתידות (Diviner). History - היסטורית העמודים שעברו דרך הכלי. Search - חיפוש אתרים שעברו דרך הכלי. Spider - סריקה אוטומטית של יישומי אינטרנט. AJAX Spider - סריקה וזיהוי קישורים באתר, בעזרת כלי זה ניתן ללמוד איך האתר בנוי. Active Scan - כללי סריקה (הוגדרו על ידי המשתמש) התוקפים את השרת. Forced Browse - איתור תיקיות, קבצים והרשאות. Break Points - קביעת נקודות מעבר של בקשות. Fuzzer - הזנת קלטים לא חוקיים במערכת. HTTP Sessions - בדיקה ושינוי בקשות העוברות מהלקוח אל השרת ולהפך. Web Sockets - הקלטה ושחזור של תעבורת HTTP. Zest Results - בודק סקריפטים שנכתבו בשפת Zest. Alerts - אזהרות לגבי פגיעויות העשויות להימצא באתר ודרגת החומרה שלהן. רחרחן בדיקת חדירות קאלי לינוקס Parrot Security Burp Suite מדיה וקבצים בנושא OWASP ZAP בוויקישיתוף אתר האינטרנט הרשמי של OWASP ZAP (באנגלית) אתר האינטרנט הרשמי של OWASP ZAP (באנגלית) OWASP ZAP, ברשת החברתית אקס (טוויטר) OWASP ZAP, הבלוג הרשמי האתר הרשמי של חברת OWASP (באנגלית) עמוד התוכנה באתר חברת OWASP (באנגלית)
בית העם בראשון לציון

בית העם העברי, שהיה בית העם הראשון בארץ ישראל, הוקם בראשון לציון בשנים תרנ"ו-תרנ"ח (1896–1898). בית העם הוקם בגבולו המזרחי של פרדס המושבה ראשון לציון, והיה המבנה הראשון ברחוב. הבניין הוא בן קומה אחת, שטחו כ-200 מטר רבוע וגובהו 5 מטר. הוא כלל אולם מרכזי שבצידו הצפוני הייתה גלריית תמונות. בצדו הדרומי הוקמה מרפסת אשר שימשה כבמה ומתחתיה נבנה מרתף. בית העם של ראשון לציון שימש לכינוסים ואירח אישים רבים. הוא נבנה בתמיכת הברון אדמונד ג'יימס דה רוטשילד. כאשר אישיות חשובה הגיעה למושבה, היו אנשי ראשון לציון מתכנסים בבית העם כדי להאזין לדבריה. במקום התקיימו אסיפות הייסוד של "איחוד מושבות יהודה והגליל" (1901) ושל "אגודת הכורמים" (1906). בעת הצורך שימש המבנה גם לצרכים אחרים. בין האישים אשר שהתארחו בבית העם היו בנימין זאב הרצל (1898), הברון אדמונד ג'יימס דה-רוטשילד (1899), המושל הטורקי ג'מאל פאשה (1915), אלברט איינשטיין (1923) ועוד רבים . שבעים וחמש משפחות מאיכרי המושבה התארגנו, גייסו בעזרת הברון אדמונד ג'יימס דה רוטשילד 11 אלף פרנק זהב (מטבעות זהב בני 20 פרנק צרפתי כל אחד), ובנו את בית העם אשר הוקדש לברון רוטשילד ולאשתו. בשנת 1898 חנכו איכרי ראשון לציון את בית העם. במרתף בית העם התגוררו במשך מספר חודשים עולים מתימן שהגיעו למושבה בשנת תר"ע (1909). בשנים תרצ"ו-תרצ"ט (1936–1939) שכנה בבית משטרת היישובים העבריים. בית העם שימש כבית תרבות, ספרייה ומשכן לתזמורת. נערכו בו אסיפות, ערבי תרבות, קונצרטים של "האורקסטרה של ראשון", והצגות תיאטרון בעברית. הבית שופץ בראשית שנות ה-30 (של המאה ה-20). לאחר שיפוצו החלו לקיים בבית העם מסיבות "עונג שבת" בעצתו ובהדרכתו של חיים נחמן ביאליק, שיזם בתקופה זאת אירועי "עונג שבת" דומים בתל אביב. במקום נערכו גם אירועים של כל המוסדות הציוניים החשובים, כגון: הקרן הקיימת, הוועד החקלאי, התזמורת, אגודות "מכבי" ו"הפועל", הסתדרות נשים, הסתדרות העובדים ועוד.  בית העם שימש גם לחתונות, לאירועים פרטיים ולטקסי אבל. במלחמת השחרור נערך במקום טקס האשכבה ל-11 בני ראשון לציון שנפלו בקרב בשדות גן יבנה. הפעילות הענפה שהתקיימה בבית העם ביטאה את הסיסמה של הנהגת המושבה: "בית העם לכל העם". בשנת תשנ"ח (1998), ביוזמת עיריית ראשון לציון, נערכו פעולות לשימור המבנה ולשחזורו. השחזור נעשה בהתאם למסמכים ולצילומים הנמצאים בארכיון מוזיאון ראשון לציון. כיום, בית העם משמש להתכנסויות, להצגות, ולהרצאות לקהל הרחב. מדיה וקבצים בנושא בית העם בראשון לציון בוויקישיתוף בית העם, באתר עיריית ראשון לציון (ארכיון) בית העם, באתר מוזאון ראשון לציון מרכז ראשון לציון – iNature, באתר www.inature.info
אניף

אֶנִיף (מערבית: أنف "אנף" - אף או זרבובית של בעל חיים), נקרא גם ε בפגסוס, הוא הכוכב הבהיר ביותר בקבוצת הכוכבים פגסוס ומייצג את קצה אפו של פגסוס. בעבר הוא היה הכוכב השני הכי בהיר בקבוצה אחרי δ בפגסוס, אך δ בפגסוס הועבר לקבוצת אנדרומדה (וקיבל את ציון באייר α באנדרומדה), כך שאניף הפך לבהיר ביותר בקבוצה. זהו כוכב משתנה שבהירות נראיתו נעה סביב דרגה 2.39 והוא נמצא במרחק של כ-690 שנות אור ממערכת השמש. אניף הוא על-ענק כתום מסוג ספקטרלי K2 Ib, מסתו מוערכת בקרוב ל-12 מסות שמש, רדיוסו קרוב לפי 200 מרדיוס השמש, טמפרטורת פניו היא כ-4,350 קלווין והוא מאיר בעוצמה גדולה פי 4,200 מעוצמת ההארה של השמש באור נראה ובערך פי 5,000 בתוספת הקרינה בתחום התת-אדום. הכוכב משתנה באופן לא סדיר, בהירותו בדרך כלל נמצאת בין דרגות 2.29 ו-2.44, אבל בשנת 1972 דווח שבהירותו התגברה פי 5 והגיעה עד לדרגה 0.7 (דומה לבהירותו של אלטאיר) למשך 4 דקות ואז דעכה בחזרה לדרגה 2.4. כמו כן דווח בשנת 1847 שבהירות הכוכב דעכה לדרגה 3.5 ואז התבהרה בחזרה במשך כמה ימים עד שחזרה לדרגת הבהירות הרגילה. הסיבה לשינויים חדים אלה בבהירות אינם ידועים. אניף נמצא בשלב התפתחות מתקדם מאוד, הוא כבר סיים להתיך מימן להליום בליבתו ועבר להתכה של הליום לפחמן ולחמצן. מסתו נמצאת קרוב לגבול המפריד בין הפיכה לננס לבן ובין התפוצצות כסופרנובה, כך שעתידו אינו ידוע. מדיה וקבצים בנושא אניף בוויקישיתוף אניף באתר של ג'ים קלר אניף, בבסיס הנתונים SIMBAD לגרמי שמיים אסטרונומיים SIMBAD: Enif N. Tetzlaff, R. Neuhäuser & M. M. Hohle: A catalogue of young runaway Hipparcos stars within 3 kpc from the Sun, ε Pegasi, Monthly Notices of the Royal Astronomical Society, Vol. 410, Iss. 1 (2011) General Catalogue of Variable Stars: ε Pegasi L. E. Pasinetti Fracassini, L. Pastori, S. Covino & A. Pozzi: ε Pegasi, Catalogue of Apparent Diameters and Absolute Radii of Stars - Third edition (2001) (תרגום מקוטר זוויתי בשניות קשת לרדיוסי שמש על ידי מעבר לרדיאנים, הכפלה במרחק וחלוקה בפעמיים רדיוס השמש) V. V. Smith & D. L. Lambert: Are the red supergiants Epsilon Peg and 12 PUP victims of mild s-processing?, Monthly Notices of the Royal Astronomical Society, vol. 226, p. 568 (1987)
אליפות איטליה בכדורגל 1901

אליפות איטליה בכדורגל 1901 הייתה העונה הרביעית של התחרות שאורגנה על ידי התאחדות הכדורגל האיטלקית. המשחקים החלו ב-14 באפריל 1901 והסתיימו ב-5 במאי 1901. בתחרות השתתפו 5 קבוצות. תחילה התקיימו משחקים מוקדמים. הקבוצות המנצחות המשיכו בתחרות בשיטת הנוקאוט. מילאן זכתה באליפות בפעם הראשונה בתולדות המועדון. בשלבים המוקדמים שיחקו קבוצות של אותו עיר. טורינו - יובנטוס ניצחה את היריבה המקומית. מילאן - מילאן ניצחה את היריבה המקומית. בהארכה מדיה וקבצים בנושא אליפות איטליה בכדורגל 1901 בוויקישיתוף נתונים מאתר rsssf
פרידריך כריסטיאן השני, דוכס שלזוויג-הולשטיין-זונדרבורג-אוגוסטנבורג

פרידריך כריסטיאן השני, דוכס שלזוויג-הולשטיין-זונדרבורג-אוגוסטנבורג (בדנית: Frederik Christian II, hertug af Slesvig-Holsten-Sønderborg-Augustenborg;‏ 28 בספטמבר 1765 – 14 ביוני 1814), היה חתנו של כריסטיאן השביעי, מלך דנמרק וחותנו של כריסטיאן השמיני, מלך דנמרק. פרידריך כריסטיאן נולד ב-28 בספטמבר 1765 בארמון אוגוסטנבורג, אוגוסטנבורג, לפרידריך כריסטיאן הראשון, דוכס שלזוויג-הולשטיין-זונדרבורג-אוגוסטנבורג ולשרלוטה, נסיכת שלזוויג-הולשטיין-זונדרבורג-פלן, בתם של פרידריך קרל, דוכס שלזוויג-הולשטיין-זונדרבורג-פלן וכריסטינה אירמגארד, רוזנת רבנטלוב. בפברואר 1779 הציע המדינאי הדני אנדראס פטר ברנסטורף שפרידריך כריסטיאן, שהיה מיוחס לכל המשפחות הדניות החשובות, יתחתן עם לואיזה אוגוסטה, נסיכת דנמרק, בתם של כריסטיאן השביעי, מלך דנמרק וקרוליין מתילדה, נסיכת בריטניה, ובכך לאחד את שני הענפים של בית אולדנבורג, ולמנוע את נישואי לואיזה אוגוסטה לבית המלוכה השוודי. ואכן באביב 1785 הגיע פרידריך כריסטיאן לקופנהגן, וב-27 במאי 1786 התחתנו השניים בארמון כריסטיאנסבורג. במשך תקופה ארוכה התגוררו השניים בארמון כריסטיאנסבורג, ונולדו להם 3 ילדים. בשנת 1794 נשרף הארמון, וזמן קצר לאחר מכן מת אביו פרידריך כריסטיאן הראשון, דוכס שלזוויג-הולשטיין-זונדרבורג-אוגוסטנבורג, ופרידריך ככריסטיאן עלה לשלטון במקומו, והמשפחה עברה להתגורר בארמון אוגוסטנבורג. לואיזה אוגוסטה הייתה שונה לגמרי מבעלה, ובעוד שהוא היה טיפוס כבד ורציני, שהתעסק בפילוסופיה ובפוליטיקה, היא הייתה טיפוס עליז ומאושר ונהנתה מהחיים. נאמר על לואיזה אוגוסטה שהיו לה מאהבים רבים, ואף נטען שילדיה נולדו למעשה מהרופא קרל פרדיננד סואדציני, אם כי אין לכך הוכחות. לואיזה אוגוסטה אהדה את המהפכה הצרפתית, ומשום כך פיתחה דעה אנטי-בריטית. במהלך השנים התגלע סכסוך בין פרידריך כריסטיאן לגיסו פרדריק השישי, מלך דנמרק בנוגע לדוכסויות שלזוויג-הולשטיין ואזור זונדרבורג, ואשתו לואיזה אוגוסטה צידדה באחיה. כמו כן סייעה לואיזה אוגוסטה לטרפד את תוכניות פרידריך כריסטיאן להיבחר למלך שוודיה, לאחר מות אחיו קרל אוגוסט, נסיך שלזוויג-הולשטיין-זונדרבורג-אוגוסטנבורג, ואכן ז'אן ברנדוט הוכתר כנסיך הכתר השוודי. היחסים בין השניים התדרדרו יותר ויותר, ופרידריך כריסטיאן ניסה להגביל את השפעתה על הילדים, אולם הוא מת במפתיע ב-14 ביוני 1814. לאחר מותו השתלטה אשתו לואיזה אוגוסטה על אחוזתו ועל חינוך הילדים, ובשנת 1820 חזר בנו כריסטיאן אוגוסט השני, דוכס שלזוויג-הולשטיין-זונדרבורג-אוגוסטנבורג וקיבל את הנחלות. ב-27 במאי 1786 התחתנה פרידריך כריסטיאן עם לואיזה אוגוסטה, נסיכת דנמרק, בתם של כריסטיאן השביעי, מלך דנמרק וקרוליין מתילדה, נסיכת בריטניה, ממנה נולדו לו 3 ילדים: קרולינה אמליה, נסיכת שלזוויג הולשטיין-זונדרבורג-אוגוסטנבורג (1796–1881), התחתנה עם כריסטיאן השמיני, מלך דנמרק כריסטיאן אוגוסט השני, דוכס שלזוויג-הולשטיין-זונדרבורג-אוגוסטנבורג (1798–1869) פרדריק, נסיך שלזוויג-הולשטיין-זונדרבורג-אוגוסטנבורג (1800–1865) מדיה וקבצים בנושא פרידריך כריסטיאן השני, דוכס שלזוויג-הולשטיין-זונדרבורג-אוגוסטנבורג בוויקישיתוף
ביילי די יאנג

ביילי מארי די יאנג (באנגלית: Bailey Marie De Young; נולדה ב-16 בספטמבר 1989) היא שחקנית אמריקאית. מוכרת בשל דמותה של לורן קופר בסדרה "מעמידות פנים" (2014–2016) ברשת MTV, ומתפקידה בתור אימוג'ן קלירי בסדרה "גברת מייזל המופלאה" (2017–2023) באמזון פריים וידאו. נולדה בשם ביילי מארי באנטיין (Bailey Marie Buntain) בסקרמנטו, קליפורניה. היא החלה ללמוד ריקוד בסביבות גיל שבע, עם דגש על ג'אז, סטפס ובלט. בנוסף, היא זמרת סופרן מיומנת ויש לה עבר בתאטרונים שונים. היא סיימה את לימודיה באקדמיה האמריקאית למוזיקה ולדרמה. בשנת 2012 זכתה בתפקיד הראשי כג'יני תומפסון בסדרת הדרמה-קומית "באנהדס" לצד סאטו פוסטר מבית ABC Family. החל משנת 2014 החלה לשחק את לורן קופר בסדרה "מעמידות פנים" ב-MTV. שבוטלה לאחר 3 עונות לתדהמת מעריציה ברחבי העולם, כאשר הפרק האחרון שודר ב-17 במאי 2016. בשנת 2017 החלה לשחק בסדרה "גברת מייזל המופלאה" בתור חברתה הטובה של הדמות הראשית מידג' מייזל. ב-3 באוגוסט 2014 נישאה למוזיקאי טיילר דה יאנג. בספטמבר 2018 נולדה להם בת. ביולי 2020 נולד להם בן. ילד שלישי, בן גם כן, נולד במאי 2022. מדיה וקבצים בנושא ביילי די יאנג בוויקישיתוף ביילי די יאנג, ברשת החברתית אקס (טוויטר) ביילי די יאנג, במסד הנתונים הקולנועיים IMDb (באנגלית) ביילי די יאנג, באתר AllMovie (באנגלית) ביילי די יאנג, במסד הנתונים הקולנועיים KinoPoisk (ברוסית)
אליפות איטליה בכדורגל 1902

אליפות איטליה בכדורגל 1902 הייתה העונה החמישית של התחרות שאורגנה על ידי התאחדות הכדורגל האיטלקית. המשחקים החלו ב-2 במרץ 1902 והסתיימו ב-13 באפריל 1902. בתחרות השתתפו 8 קבוצות. תחילה התקיימו משחקים בבתים אזוריים. הקבוצות המנצחות המשיכו בתחרות בשיטת הנוקאאוט. מילאן, כמנצחת של העונה הקודמת הגיע ישירות למשחק הגמר. גנואה זכתה באליפות בפעם הרביעית בתולדות המועדון. בשלבים המוקדמים הקבוצות חולקו לאזורים: פיימונט - בתחרות השתתפו 4 קבוצות. פ.ב.ס. טורינו ניצחה בתחרות. ליגוריה ולומברדיה - בתחרות השתתפו 3 קבוצות. גנואה ניצחה בתחרות. נתונים מאתר rsssf
בלייר רדפורד

דייוויד בלייר רדפורד (באנגלית: David Blair Redford נולד ב-27 ביולי 1983) הוא שחקן אמריקאי. הוא ידוע בעיקר בזכות תפקידו כסקוטי גריינג'ר באופרת הסבון צעירים חסרי מנוח. רדפורד גדל בפרבר של קנטון, ג'ורג'יה, להורים ממוצא אירי, צרפתי, גרמני ואינדיאני. הוא עבד במשך כמה קיצים בפסטיבל הרנסאנס בג'ורג'יה בוא עשה פעלולים, ויצר דמות פיראט בשם "Rusty Compass". הוא שחקן טניס נלהב, אך דחה מספר מלגות עם סיום לימודיו בתיכון כדי לשחק.[דרוש מקור] בתחילת הקריירה שלו נבחר רדפורד להיות חבר צוות בחברת האחים וורנר. לאחר שנה וחצי בתפקיד, עבר ללוס אנג'לס. בין יולי 2005 לפברואר 2006 גילם את סקוטי גריינג'ר באופרת הסבון צעירים חסרי מנוח. לאחר מכן, החליף רדפורד את אדריאן בלאני בתפקיד מיגל לופז-פיצג'רלד באופרת הסבון תשוקות, עד העונה האחרונה. ב-2010 שיחק בעונה השלישית של 90210 כנער בריטי המגיע לבוורלי הילס ובסרט בורלסק. ב-2011 החל לככב בסדרות הנעורים משחק השקרים והוחלפו בלידתן. ב-2014 שיחק דמות ראשית בסדרת הדרמה "Satisfaction". ב-2017 שיחק כת'ניברד בסדרה בבעלי היכולות הצד האחר (2006) ריקוד המתים (2008) כשהעולם עמד מלכת (2008) בורלסק (2010) V/H/S: Viral (ב-2014) בחורה כמו גרייס (2015) סירנה (2016) צווארון כחול (2004) צעירים חסרי מנוח (2006-2005) הוחלפו בלידתן Satisfaction‏ (2015-2014) בעלי היכולות (2017-הווה) Unsinkable ‏(2024) שלוש נשים (אנ') (2024) Little Sky‏ (TBA) בלייר רדפורד, ברשת החברתית אקס (טוויטר) בלייר רדפורד, ברשת החברתית אינסטגרם בלייר רדפורד, במסד הנתונים הקולנועיים IMDb (באנגלית) בלייר רדפורד, באתר AllMovie (באנגלית)
NAND לוגי

בלוגיקה מתמטית, NAND (קיצור של Not AND; נקרא גם קו שֶׁפֶר, ומסומן לעיתים בקו אנכי (|) או ב-↑) הוא קשר לוגי המתקבל מצירוף הקשרים לא עם וגם, ולעיתים נקרא לפיכך "לא-וגם". באלגברה בוליאנית, NAND הוא פעולה בוליאנית אשר תוצאתה היא ההפך של פעולת AND על אותם אופרנדים. בהתאם לכך, B NAND A הוא "שקר" אם ורק אם שני האופרנדים B ו A הם "אמת". טבלת האמת של NAND: כתיב מקובל של פעולת NAND הוא בצורה p ⋅ q ¯ {\displaystyle {\overline {p\cdot q}}} , כאשר הסימן ⋅ {\displaystyle \cdot } מייצג את פעולת AND, והקו שמעל לביטוי מציין NOT. על פי חוקי דה מורגן ניתן להציג את כל הפעולות הבסיסיות של האלגברה הבוליאנית - AND, OR ו-NOT באמצעות שימוש ב-NAND בלבד: NOT A=A NAND A (A AND B = (A NAND B) NAND (A NAND B A OR B = (A NAND A) NAND (B NAND B)E דברים אלה מובילים למערכת אקסיומות אלטרנטיבית לאלגברה הבוליאנית, אשר מתבססות רק על פעולה אחת. במונחי הלוגיקה המתמטית, פירוש הדבר הוא ש-NAND מהווה לבדו קבוצה שלמה של קשרים, דהיינו קבוצת קשרים שבאמצעותה ניתן ליצור כל טבלת אמת מבוקשת. זהו אחד משני קשרים המקיימים תכונה זו: השני הוא NOR לוגי. מערכות ספרתיות אשר דורשות שימוש בשערים לוגיים מנצלות עובדה זו בביטויים לוגיים מורכבים, אשר מורכבים בדרך כלל מפונקציות לוגיות כמו AND ו-OR. הצגת ביטויים אלה בעזרת NAND בלבד מאפשרת תכנון והרכבה זולה יותר של רכיבים לוגיים. סדרה 7400 של מעגלים משולבים מכילה שערי NAND בלבד. שער לוגי קשר לוגי מדיה וקבצים בנושא NAND לוגי בוויקישיתוף
בית הכנסת החדש (דומברובה טרנובסקה)

בית הכנסת החדש של דומברובה טרנובסקה נבנה במאה ה-19 כדי לשרת את הקהילה היהודית הגדולה בעיר. הוא עומד ברחוב ברק יוסלביץ' ושוקם בראשית המאה ה-21 במעורבות השלטון המקומי והאיחוד האירופי. בית הכנסת נוסד במקור בידי אייזיק שטרן, הוא תוכנן ונבנה במחצית השנייה של המאה ה-19 בידי האדריכל והמהנדס היהודי אברהם גולדשטיין. עבודות השלד של המבנה נעשו בשנים 1855-1860, וחנוכת המבנה הייתה כנראה באפריל 1863. נתון זה מתבסס על מסמכיו של נגר יהודי מקומי שמהם עולה כי סיפק בשנה זו לבית הכנסת שתי דלתות וארבע עשרה חלונות. בית הכנסת המקורי היה קטן יחסית ועשוי עץ, בראשית המאה ה-20 נבנה לצדו המזרחי מקווה שנהרס אחרי מלחמת העולם הראשונה עם חלק מבית הכנסת. המבנה הנוכחי הוא פרי שיפוץ נרחב שנערך במקום בשנים 1936-1937, ובמהלכם נוספה לו החזית בעלת המגדלים ושלוש קומות היציעים. בית הכנסת נבנה מלבנים אדומות הוא מתוכנן בסגנון אקלקטי-קלאסי עם אלמנטים מוריים. הוא מקורה בגג רעפים בשיפוע מתון. במהלך מלחמת העולם השנייה הרסו הנאצים את פנים בית הכנסת והציתו בו אש, אך כנראה נעשו ניסיונות לכבותה בידי המקומיים. ספרי התורה שנותרו במקום אחרי המלחמה היו שרופים חלקית. לאחר המלחמה התפללו בני הקהילה היהודית הקטנה שהחלה להתארגן במקום במבואה של בית הכנסת, ובסביבות 1950 ייחדו חדרון בצד המבנה לתפילות. האולם המרכזי נותר בשממונו, וניסיונות להחזיר אותו לבעלות יהודית לא צלחו למרות צו בית משפט בנושא. הקהילה ובית הכנסת הקטן המשיכו לתפקד עד סוף שנות ה-60, אז עברו אחרוני המתפללים למבנה קטן ברחוב סמוך. בשנת 1971 הפך המבנה לרכוש אוצר המדינה, באישור יהודי והוחל בהכנות לשיקום בית הכנסת במטרה להקים בו בית תרבות. אולם התפילה המרכזי נועד להפוך לרחבת ריקודים. באמצע שנות ה-70 החלו העבודות, אך לאחר מטרים ספורים שנחפרו באדמת האולם המרכזי ופיגומים שהוקמו, נעצרה העבודה. ב-1976 חודשה העבודה לזמן קצר והגג כוסה בכיסוי מתכת, אך העבודה נעצרה שוב ומצבו של בית הכנסת המשיך להתדרדר. בשנת 2008 החלו עבודות שיקום מבנה בית הכנסת במימון האיחוד האירופי ורשויות פולין קטן, העבודות הושלמו במאי 2012 בחנוכת בית הכנסת מחדש. מאז מוצגים במקום תצוגות קבע של מוצגים יהודיים מן הסביבה. מדיה וקבצים בנושא בית הכנסת החדש בוויקישיתוף משה ווייס ומ. בן שלמה, מזכיר העיר בדומברובה שומר מפתחות ביהכ"נ, הצופה, 3 בפברואר 1959 על "בית הכנסת החדש"(הקישור אינו פעיל) באתר השטעטל הווירטואלי (באנגלית) חנוכה מחדש של בית הכנסת בעיר דומברובה-טרנובסקה, 4 ביוני 2012, באתר השטעטל הווירטואלי (בפולנית)
W3af

w3af‏ (ראשי תיבות של "Web Application Attack and Audit Framework") הוא כלי לבדיקות אבטחה וסריקה של יישומי אינטרנט, מבוסס קוד פתוח ונכתב בשפת Python. הכלי מספק מידע על פגיעויות שונות העשויות לעזור בביצוע מבדקי חדירה. ניתן להשתמש בו דרך הממשק הגרפי ושורת הפקודה והוא זמין להורדה במערכות הפעלה שונות כגון: Linux, Windows, Mac OSX, FreeBSD, OpenBSD. W3af פותח על ידי אנדרס ריאנקו (Andres Riancho) ושוחררה במרץ 2007 לאחר שנות השקעה רבות. בחודש יולי 2010 הודיעה החברה על הסכם חסות ושותפות עם חברת Rapid7. ההסכם שיתוף הפעולה נחתם במטרה לצמצם את זמני הפיתוח וכדי לזכות בהכרה גדולה יותר מצד משתמשים שאינם מכירים את W3af. לתוכנה שני חלקים: הליבה אשר מרכזת את התהליכים ומספקת ליישום תכונות על מנת לקבל תוצאה שתמצא את נקודת התורפה ותנצל אותם. תוספים כגון: Discovery, Audit, Grep, Attack, Output, Mangle, Evasion, Bruteforce, המשתפים מידע אחד עם השני באמצעות בסיס נתונים זהה. רחרחן בדיקת חדירות קאלי לינוקס Parrot Security Burp Suite OWASP ZAP P0f אתר האינטרנט הרשמי של W3af אתר האינטרנט הרשמי של W3af האתר הרשמי של W3af (באנגלית) עמוד התוכנה באתר Github (באנגלית)
אליפות איטליה בכדורגל 1903

אליפות איטליה בכדורגל 1903 הייתה העונה השישית של התחרות שאורגנה על ידי התאחדות הכדורגל האיטלקית. המשחקים החלו ב-1 במרץ 1903 והסתיימו ב-13 באפריל 1903. בתחרות השתתפו 6 קבוצות. תחילה נבחרה הקבוצה החזקה של העיר טורינו. היא נפגשה עם מילאן. מנצח משחק זה קיבל את הזכות להתמודד על האליפות עם גנואה, מנצחת של העונה הקודמת. גנואה זכתה באליפות בפעם החמישית בתולדות המועדון. בשלב המוקדם יובנטוס ניצחה את יריבותיה העירוניות. בהמשך היא ניצחה את מילאן 2:0. במשחק הגמר גנואה ניצחה את יובנטוס 3:0 וזכתה באליפות. מדיה וקבצים בנושא אליפות איטליה בכדורגל 1903 בוויקישיתוף נתונים מאתר rsssf
שילה ארמסטרונג

שילה ארמסטרונג (באנגלית: Sheila Armstrong; נולדה ב-13 באוגוסט 1942) היא זמרת סופרן אנגליה. ארמסטרונג נולדה באשינגטון שבנורת'מבריה, אנגליה, היא למדה באקדמיה המלכותית למוזיקה בלונדון ואף קיבלה מלגה הודות להישגיה. הופעת הבכורה שלה באופרה הייתה ב-1965, בתפקיד דספינה, בתיאטרון סדלר'ס וולס בלונדון. מ-1973 היא שרה בבית האופרה המלכותית, קובנט גארדן. בהופעת הבכורה שלה בקובנט גארדן שרה בפידליו, האופרה היחידה שכתב בטהובן. פרק זה לוקה בחסר. אנא תרמו לוויקיפדיה והשלימו אותו. ארמסטרונג קנתה לעצמה שם עולמי, אך פעילותה מתרכזת בעיקר בבריטניה ובאיטליה. היא שרה בין היתר יצירות של רוסיני, דוניצטי ומוצרט. ארמסטרונג גם הופיעה כאמנית אורחת עם הסינפונייטה הישראלית באר שבע. נוסף לשירתה באופרה, הופיעה ארמסטרונג באורטוריות ויצאה לסיורי קונצרטים ברחבי העולם. היא הקליטה מוזיקה אנגלית, בייחוד מיצירותיהם של ראלף ווהן ויליאמס ובנג'מין בריטן. שילה ארמסטרונג פרשה מן השירה בשנת 1993, בת 51 בסך הכל. שילה ארמסטרונג, באתר AllMusic (באנגלית) שילה ארמסטרונג, באתר MusicBrainz (באנגלית) שילה ארמסטרונג, באתר Discogs (באנגלית) ביוגרפיה קצרה של שילה ארמסטרונג ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
No Creo

No Creo (באנגלית: I Don't Believe, ובעברית: אני לא מאמינה) הוא סינגל שהוקלט על ידי הזמרת הקולומביאנית שאקירה, מתוך אלבומה הרביעי, ?Dónde Están los Ladrones. השיר יצא לאור ב-17 בפברואר 1999, כסינגל הרביעי מתוך האלבום. השיר בוצע ונכלל כחלק מאלבום ההופעה הראשון של שאקירה, MTV Unplugged אשר יצא בשנת 2000. השיר מהווה כסינגל היחידי מן אלבום ההופעה. מאוחר יותר, זכה אלבום ההופעה בפרס גראמי, ובזכות זה זכה השיר להצלחה רבה ברחבי העולם. במצעדים העיקריים הגיע השיר למקום ה-9 במצעד השירים הלטיניים, וה-2 במצעד שירי הפופ הלטיניים. את השיר כתבו והפיקו שאקירה ולואיס פרננדו אוצ'ואה. השיר נכלל באלבום הלהיטים הראשון שלה שאקירה Grandes Éxitos, שיצא כמה שנים לאחר צאתו. בנוסף לכך, השיר הוא בסגנון הרוק לטיני, בדומה לשירים רבים מתוך האלבום. עם השיר הופיעה שאקירה במופעים אשר נכללו בסיבוב ההופעות השני שלה "Tour Anfibio", ואף הופיעה איתו שלוש פעמים בריו דה ז'ניירו. הווידאו קליפ הנלווה שיצא לשיר הכיל בתוכו קטעים על סוגי התנהגויות של בני אדם. בקליפ נראית שאקירה לאורך כולו, כשהיא מבצעת תרגילים מסוכנים. את הקליפ בחרה שאקירה לא לעלות לערוץ ה-Vevo שלה, אך ניתן למצוא חלקים ממנו ביוטיוב עצמו. השיר זכה להצלחה נאה בארצות הברית, שם נכנס לשני מצעדים. מידע על היצירה "No Creo" באתר מיוזיק בריינז סרטון השיר "No Creo" באתר יוטיוב "Shakira". GRAMMY.com (באנגלית). 2017-11-28. נבדק ב-2018-02-27. "Shakira Chart History". Billboard. נבדק ב-2017-10-06. No Creo - Shakira | User Reviews | AllMusic, AllMusic Shakira - ¿Dónde Están los Ladrones? (album review) | Sputnikmusic, www.sputnikmusic.com Shakira Tour Statistics: Tour Anfibio | setlist.fm, www.setlist.fm Shakira Tour Statistics | setlist.fm, www.setlist.fm